CELEX: 32018D0393
Language: hu
Date: 2018-03-12 00:00:00
Title: A Bizottság (EU) 2018/393 határozata (2018. március 12.) az Európai Unió és a Marokkói Királyság között létrejött halászati partnerségi megállapodással előírt halászati lehetőségek és pénzügyi hozzájárulás megállapításáról szóló, az Európai Unió és a Marokkói Királyság közötti jegyzőkönyv módosításának az Európai Unió nevében történő jóváhagyásáról

13.3.2018   
            
            
               HU
            
            
               Az Európai Unió Hivatalos Lapja
            
            
               L 69/60
            
         A BIZOTTSÁG (EU) 2018/393 HATÁROZATA
   (2018. március 12.)
   az Európai Unió és a Marokkói Királyság között létrejött halászati partnerségi megállapodással előírt halászati lehetőségek és pénzügyi hozzájárulás megállapításáról szóló, az Európai Unió és a Marokkói Királyság közötti jegyzőkönyv módosításának az Európai Unió nevében történő jóváhagyásáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel az Európai Unió és a Marokkói Királyság közötti halászati partnerségi megállapodással előírt halászati lehetőségek és pénzügyi hozzájárulás megállapításáról szóló, az Európai Unió és a Marokkói Királyság közötti jegyzőkönyv megkötéséről szóló, 2013. december 16-i 2013/785/EU tanácsi határozatra (1) és különösen annak 3. cikkére,
   mivel:
   
               (1)
            
            
               A 764/2006/EK tanácsi rendelettel (2) jóváhagyott, az Európai Közösség és a Marokkói Királyság között létrejött halászati partnerségi megállapodás (3) (a továbbiakban: megállapodás) 10. cikke vegyes bizottságot hoz létre, amelynek feladata az említett megállapodás alkalmazásának ellenőrzése és különösen a megállapodás végrehajtásának, értelmezésének és megfelelő alkalmazásának a felügyelete, valamint szükség esetén a halászati lehetőségek mértékének újraértékelése.
            
         
               (2)
            
            
               A 2013/785/EU határozattal jóváhagyott, az Európai Unió és a Marokkói Királyság között létrejött halászati partnerségi megállapodással előírt halászati lehetőségek és pénzügyi hozzájárulás megállapításáról szóló, az Európai Unió és a Marokkói Királyság közötti jegyzőkönyv (4) (a továbbiakban: jegyzőkönyv) 5. cikke felhatalmazza a vegyes bizottságot arra, hogy közös megegyezéssel felülvizsgálja a halászati lehetőségeket, ha a felülvizsgálat célja a marokkói halászati erőforrások fenntarthatóságának biztosítása.
            
         
               (3)
            
            
               A vegyes bizottság 2017. október 25. és 27. között, Brüsszelben megtartott ülésén a marokkói fél bejelentette azon szándékát, hogy csökkenteni kívánja a 2018-ra az ipari célú nyílt tengeri vonóhálós halászhajók számára kiosztott kvótát (lásd a 6. sz. halászati adatlapot) annak érdekében, hogy biztosított legyen az érintett állományok kiaknázásának fenntarthatósága. Tekintettel arra a hatásra, amelyet egy ilyen intézkedés az érintett flottára várhatóan gyakorolni fog, az uniós fél javasolta, hogy egyúttal módosítsák a jegyzőkönyv végrehajtásának egyes, az ipari célú nyílt tengeri halászattal kapcsolatos szabályait is a szóban forgó kategória tekintetében biztosított halászati lehetőségek kihasználásának optimalizálása céljából.
            
         
               (4)
            
            
               A Bizottság a vegyes bizottság említett ülése után azonnal eljuttatott a Tanácsnak egy dokumentumot, amely részletesen ismerteti a javasolt módosításokkal kapcsolatos tervezett uniós álláspont konkrét elemeit.
            
         
               (5)
            
            
               A Tanács a 2013/785/EU határozat mellékletének 3. pontjával összhangban elfogadta az Unió tervezett álláspontját.
            
         
               (6)
            
            
               A vegyes bizottság 2017. október 25. és 27. között, Brüsszelben tartott ülésén a kvóta módosításával, a havi fogás felső határával és a fogásoknak a 6. kategória tekintetében meghatározott, fajcsoportonkénti összetételével kapcsolatban elért eredményeket a felek a marokkói Földművelésügyi, Tengeri Halászati, Vidékfejlesztési, Vízügyi és Erdészeti Minisztérium és az Európai Bizottság közötti levélváltás útján megerősítették.
            
         
               (7)
            
            
               Ezeket a módosításokat az Európai Unió nevében jóvá kell hagyni,
            
         ELFOGADTA EZT A HATÁROZATOT:
   1. cikk
   Az Európai Közösség és a Marokkói Királyság között létrejött halászati partnerségi megállapodással előírt halászati lehetőségek és pénzügyi hozzájárulás megállapításáról szóló, az Európai Unió és a Marokkói Királyság közötti jegyzőkönyv 6. számú halászati adatlapját érintő, az említett megállapodás 10. cikkével létrehozott vegyes bizottság által az e határozat mellékletében szereplő levélváltás útján elfogadott módosítások az Európai Unió nevében jóváhagyásra kerülnek.
   2. cikk
   Ez a határozat az Európai Unió Hivatalos Lapjában való kihirdetését követő napon lép hatályba.
   
      Kelt Brüsszelben, 2018. március 12-én.
      
         
            a Bizottság részéről
         
         
            az elnök
         
         Jean-Claude JUNCKER
      
   
   
      (1)  HL L 349., 2013.12.21., 1. o.
   
   
      (2)  A Tanács 764/2006/EK rendelete (2006. május 22.) az Európai Közösség és a Marokkói Királyság között létrejött halászati partnerségi megállapodás megkötéséről (HL L 141., 2006.5.29., 1. o.).
   
      (3)  HL L 141., 2006.5.29., 4. o.
   
   
      (4)  HL L 328., 2013.12.7., 2. o.
   
   
      MELLÉKLET
      A.   Kivonat az Európai Bizottság Tengerügyi és Halászati Főigazgatóságának 2017. november 10-i (Ares) 5493915 hivatkozási számú leveléből
      
      Tisztelt Főtitkár Asszony!
      Hivatkozva a vegyes bizottság közelmúltban elfogadott következtetéseiről szóló, november 3-án kelt levelemre (hiv. sz.: Ares 5362568, 2017. november 3.), örömmel tudatom Önnel, hogy az Európai Unió Tanácsa a jegyzőkönyv 5. cikkének alkalmazásában megállapodott a 6. kategóriába tartozó halászhajók számára 2018-ra kiosztott kvóta 15 %-os csökkentéséről annak érdekében, hogy biztosított legyen az érintett állományok kiaknázásának fenntarthatósága.
      […]
      Ezenkívül, ahogy azt már a fent említett levelemben jeleztem, felkérem Önt, hogy válaszlevélben járuljon hozzá a 6. kategóriára vonatkozó műszaki feltételek alábbi módosításaihoz, amelyek célja a szóban forgó kategória tekintetében biztosított halászati lehetőségek kihasználásának optimalizálása:
      
                  —
               
               
                  a fogások összetételének módosítása oly módon, hogy a szardínia/szardinella fajcsoport fogási arányának a kiosztott kvóta 40 %-ára történő növelését a fattyúmakréla/makréla/szardella fajcsoport fogási arányának azonos mértékű csökkentése ellensúlyozza, miközben a járulékos fogások százalékos aránya nem változik;
               
            
                  —
               
               
                  a fogások havi felső határértékének felemelése 12 000 tonnára a 2018. április 1-jétőljúlius 14-ig terjedő időszak tekintetében, szem előtt tartva mindazonáltal, hogy az uniós fél ragaszkodik hozzá, hogy ez a havi felső határérték a 2018. január 1-jétőljúlius 14-ig terjedő időszakra vonatkozzon.
               
            Tisztelettel:
      B.   Kivonat a Marokkói Királyság Földművelésügyi, Tengeri Halászati, Vidékfejlesztési, Vízügyi és Erdészeti Minisztériumának 2017. november 27-i 8885. hivatkozási számú leveléből
      
      Tisztelt Egységvezető Úr!
      Mindenekelőtt köszönetemet szeretném kifejezni Önnek az egysége által annak érdekében kifejtett erőfeszítésekért, hogy az Európai Unió Tanácsa megállapodásra jusson a 6. kategóriába tartozó halászhajók számára 2018-ra kiosztott kvóta 15 %-os csökkentése tekintetében.
      […]
      A levelében felvetett egyéb kérdéseket illetően felhívom szíves figyelmét a 2017. november 10-i levelemben szereplő alábbi pontokra:
      
                  1.
               
               
                  Megerősítjük annak lehetőségét, hogy a 6. kategóriába tartozó fogások összetétele a következő százalékos arányok szerint kerüljön felülvizsgálatra: 40 % szardínia/szardinella, 58 % fattyúmakréla/makréla/szardella és 2 % járulékos fogás.
               
            
                  2.
               
               
                  A marokkói fél nem látja akadályát a havi felső határérték 12 000 tonnában történő megállapításának, de kizárólag 2018 márciusától kezdődő hatállyal. 2018 januárja és februárja – vagyis a szardínia peterakási időszakának vége – tekintetében azonban a felső határérték 10 000 tonna marad.
               
            Tisztelettel: